text: Lønninger er omsider gået ind på kontoen 
  30 august 2013 kl. 08.39
  For tredje gang i år var der her til morgen problemer med lønudbetalingerne.
  Men nu skulle alle som planlagt have fået udbetalt deres løn. Tidligere på året, både i marts og april var der problemer med udbetalingerne.
  Det er en fejl hos selskabet Nets der er skyld i forsinkelsen. 
  - Det er korrekt, at der var en forsinkelse her til morgen, som betød, at nogle kunder måtte vente lidt længere på deres penge end sædvanligt. Men her klokken ni formoder vi at det hele er faldet på plads, bekræfter Søren Winge, der er pressechef hos Nets, til BT.
  Han understreger, at ingen har mistet penge. Der er blot tale om en forsinkelse.
  